Måske den mest særegne af næsten alle amerikanske forfattere er [[Edgar Allan Poe]] ([[1809]]–[[1849]]), som fortsat bliver læst med stor interesse. Hans private liv var nærmest én sammenhængende katastrofe; han blev bortvist fra [[United States Military Academy]] i West Point, var [[opium]]slave, [[Alkoholisme|alkoholiker]] og en fattig outsider med en række personlige nedture. Han døde fattig og forladt i en alder af knap 40 år. Som forfatter er han blevet værdsat af sin eftertid for sine [[gotisk roman|gotiske]] skrækfortællinger (blandt andet ''Huset Ushers fall''), stemningsfulde digte (blandt andet «Ravnen») og for ''Mordene i Rue Morgue'', en af verdens første [[Kriminalroman|krimifortællinger]]. Poe har været vigtig for udviklingen af moderne [[horror]], detektivfortællingen og [[science fiction]].
Litteratur Kultur